Tap Qaraqoyunlu

Tap Qaraqoyunlu — Azərbaycan Respublikasının Goranboy rayonunun Tap Qaraqoyunlu kənd inzibati ərazi dairəsində kənd. 31 may 2010-cu il tarixli 1018-IIIQ saylı Azərbaycan Respublikasının Qanunu ilə Goranboy rayonunun Tap Qaraqoyunlu kənd inzibati ərazi dairəsi tərkibindəki Tap Qaraqoyunlu kəndinin ərazisindən bələdiyyə mülkiyyətində olan 133,84 ha torpaq sahəsi Naftalan şəhərinin inzibati ərazisinə verilmişdir.

İkinci Qarabağ müharibəsinə qədər kənd təcavüzkar ermənilər tərəfindən tez-tez atəşə tutuldu.ERMƏNİLIƏR BU DƏQİQƏLƏRDƏ TAPQARAQOYUNLU KƏNDİNİ GÜLLƏBARAN EDİRTapqaraqoyunlu yenə gülləbaran edildi Ermənilər Goranboyu atəşə tutdular

Tarixi
Kənd Qarabağ müharibəsi dövründə döyüşlərin getdiyi ərazilərə çox yaxın olduğundan Ermənistan ordusu bir neçə dəfə bura da hücum etmişdir. Lakin kəndi işğal etmək onlara nəsib olmadı. Müharibə dövründə və atəşkəsdən sonrakı 17 il ərzində Tap-Qaraqoyunlu kəndinin 38 sakini həlak olmuşdur.Minaya düşən Goranboy sakini dəfn olundu 2010-cu ilin oktyabrın 14-də Tap Qaraqoyunlu kəndində Azərbaycan ərazisindəki ikinci ən hündür bayrağın təntənəli açılışı olub. Dayaq hündürlüyü 65 metr olan bayrağın uzunluğu 18, eni isə 9 metrdir. Ölkənin yenilməz simvolu sayılan Azərbaycan bayrağı işğal altındakı ərazilərdən də aydın görünür. Kompleksin inşasını Dövlət Neft Şirkəti həyata keçirib və bu münasibətlə şirkətin prezidenti Rövnəq Abdullayev Tapqaraqoyunlu kəndinə gəlib. Rövnəq Abdullayev bütün cəbhəyanı ərazilərdə Azərbaycan bayrağının yüksəldiləcəyini və bu istiqamətdə işlərin getdiyini bildirib. Bundan başqa neft şirkətinin vəsaiti hesabına tezliklə İncəçay üzərində nasos stansiyası quraşdırılacaq və kəndin suvarma problemi tam olaraq həllini tapacaq.

Toponimikası
Kənd dağətəyi ərazidədir. Yerli məlumata görə, yaşayış məntəqəsini XIX əsrin ortalarında Ermənistan ərazisində mövcud olnuş Darlıq Qaraqoyunlu (indiki Kranoselo) və Pəmbək (indiki Qarqar) kəndlərindən gəlmiş ailələr özlərinə məxsus binə yerində salmışlar. Kəndi qaraqoyunlu tayfasına mənsub ailələr Tap deyilən yerdə saldığına görə belə adlandırılmışdır.Azərbaycan Toponimlərinin Ensiklopedik Lüğəti. Azərbaycan Milli Elmlər Akademiyası. Nəsimi adına Dilçilik İnstitutu. Şərq-qərb Bakı-2007. səh.427

Əhalisi
2009-cu ilin siyahıyaalınmasına əsasən kənddə 2117 nəfər əhali yaşayır.Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı-2010. Səh.629 Kəndin əhalisi 2415 nəfərdir. Burada həm yerli, həm də müharibə nəticəsində torpaqlarından qovulmuş azərbaycanlılar məskunlaşıb.

Görkəmli şəxsləri
 Niyazi Aslanov (1960–1992) — Azərbaycanın Milli Qəhrəmanı.
 Nizaməddin Quliyev — Ağstafa Rayon İcra Hakimiyyətinin və Goranboy Rayon İcra Hakimiyyətinin keçmiş başçısı.
 İsmayıl Qarayev — Yazıçı, publisist.
 Xanım İsmayılqızı — Şairə, bəstəkar.

İqtisadiyyatı
Qarabağ müharibəsi dövründə kəndin bir çox infastrukturu ziyan görüb. Son illərdə kənddə infastrukturun bərpa olunması işləri gedir. 2011-ci ilin əvvəlində kənddə olan bütün evlər tam olaraq qazlaşdırılıb.ARDNŞ prezidenti cəbhəyanı kəndə qaz verilməsi mərasimində iştirak edib

3 oktyabr 2021-ci ildə Prezident İlham Əliyev Tərtər rayonunda Talış-Tapqaraqoyunlu-Qaşaltı-Naftalan avtomobil yolunun təməlqoyma mərasimində iştirak edib. 4 yaşayış məntəqəsini birləşdirən yolun ümumi uzunluğu 22 kilometr təşkil edəcək. Avtomobil yolunun 19 km-lik hissəsi II, 3 km-lik hissəsi isə IV texniki dərəcəyə uyğun inşa edilir. Müvafiq olaraq yolun layihə üzrə hərəkət hissəsinin eni 19 km-lik hissədə 9 metr, 3 km-lik hissədə isə 6 metr, torpaq yatağının eni 13 və 10 metr, çiyin hissələrin eni isə 2x2 metr təşkil edəcək. Yolun Tapqaraqoyunlu hissəsində İncəçay üzərində yeni avtomobil körpüsünün tikintisi də icra olunacaq.Talış kəndinə gedən yolda genişmiqyaslı tikinti işləri aparılır - FOTO

 İstinadlar 

 Xarici keçidlər 
 Goranboy Rayon İcra Hakimiyyəti

Kateqoriya:Goranboy rayonunun kəndləri